|  |  |
| --- | --- |
|  |  |
| **REPUBLIKA HRVATSKA** |  |
| **VARAŽDINSKA ŽUPANIJA** |  |
| **OPĆINA VIDOVEC** |  |
| **Općinski načelnik** |  |

|  |
| --- |
| **KLASA: 335-01/23-01/001** |
| **URBROJ: 2186-10-02/1-23-06** |
| **Vidovec, 19. rujna 2023. godine** |

Na temelju članka 57. stavak 6. Zakona o trgovini („Narodne novine” broj 87/08, 96/08, 116/08, 76/09, 114/11, 68/13, 30/14, 32/19, 98/19, 32/20, 33/23), članka 9. stavka 3. podstavka 3. u svezi s člankom 12. stavkom 2. Zakona o ugostiteljskoj djelatnosti („Narodne novine” broj 85/15, 121/16, 99/18, 25/19, 98/19, 32/20, 42/20, 126/21) te članka 47. Statuta Općine Vidovec („Službeni vjesnik Varaždinske županije“, broj 20/21), načelnik Općine Vidovec dana 19. rujna 2023. godine, donosi

**ODLUKU**

**o proglašenju sajmenih dana**

**Članak 1.**

U svrhu održavanja manifestacije 25. „Zeljarijade“, proglašavaju se sajmeni dani na području Općine Vidovec u razdoblju od 22. rujna 2023. godine do 24. rujna 2023. godine.

**Članak 2.**

Za vrijeme sajmenih dana vršiti će se prigodna prodaja na štandovima, klupama, kioscima i slično koja može započeti najranije u 6:00 sati i završiti najkasnije u 3:00 sata sljedeći dan.

Za vrijeme sajmenog dana, sudionici mogu pružiti i ugostiteljske usluge pripremanja i usluživanja jela, pića i napitaka uz odobrenje nadležnog upravnog odjela.

Sudionici sajmenog dana mogu biti ugostitelji, obiteljska poljoprivredna gospodarstva, pravne osobe, trgovci pojedinci, fizičke osobe-obrtnici koji nisu ugostitelji te udruge uz obvezu isticanja i pridržavanja istaknutih cijena te izdavanja računa za pružene usluge, a sukladno pozitivno pravnim propisima Republike Hrvatske.

**Članak 3.**

Radno vrijeme ugostiteljskih objekata iz skupine „Restorani“ i „Barovi“ utvrđeno je Odlukom o određivanju drugačijeg radnog vremena ugostiteljskih objekata iz skupine „Restorani“ i „Barovi“, KLASA: 335-01/23-01/001, URBROJ: 2186-10-02/1-23-04, a koju je donio općinski načelnik Općine Vidovec dana 19. rujna 2023. godine.

**Članak 4.**

Ova Odluka stupa na snagu danom donošenja, a objaviti će se na službenoj mrežnoj stranici Općine Vidovec www.vidovec.hr.

OPĆINSKI NAČELNIK

 Bruno Hranić